En tilskuer fik hjertestop under kampen mellem AaB og Silkeborg. Han omkom trods forsøg på genoplivning.

En tilskuer til superligakampen mellem AaB og Silkeborg døde søndag eftermiddag af et hjertestop. Det oplyser AaB på sin hjemmeside.

En ældre mand på 72 år faldt om på den ene endetribune under fodboldkampen. Han havde fået et hjertestop.

Læs også : Slovakisk skarpskytte scorer hattrick i AaB-sejr

- I forbindelse med dagens superligakamp på Aalborg Stadion afgik en 72-årig mand ved døden, bekræfter AaB.

Trods forsøg på genoplivning kunne manden ikke reddes. Søren Kaalund, der er AaB's klublæge, ilede op til manden, da der blev efterlyst en læge midt i anden halvleg.

Det var dog ikke muligt for AaB-lægen at redde mandens liv, skriver Ekstra Bladet

Læs også : VIDEO Hvem savner Bassogog? Slovak scorer hattrick for AaB

- Et hjertestop ramte den 72-årige mand, og trods en øjeblikkelig redningsindsats stod mandens liv desværre ikke til at redde.

- AaB's tanker og kondolencer går til den 72-åriges familie og pårørende. Æret være hans minde, skriver den nordjyske klub.

De pårørende er underrettet oplyser Mogens Haugesen, der er vagtchef ved Nordjyllands politi, til Ekstra Bladet.